Dale kyrkje i Fjaler - Wikipedia

# Dale kyrkje i Fjaler

### Frå Wikipedia – det frie oppslagsverket

Dale kyrkje i Fjaler
Bilete manglar
Generelt
Innvigd: | Ukjend
Arkitektur
Kyrkjerommet

Dale kyrkje er i Fjaler kommune, Sogn og Fjordane fylke.

Den noverande kyrkje er ei tømra langkyrkje i tradisjonell stil, bygd i 1864. Ny-gotiske trekyrkjer av denne typen vart det bygd mange av i Noreg i andre halvdel av 1800-talet. Kyrkja vart reist av byggmeister Øvrehus frå Hosanger og den kosta om lag 5000 spesiedalar. Kyrkja har oppunder 550 sitjeplassar og har vore hovudkyrkja i Fjaler sidan 1894. Vi har ingen sikre opplysningar om når det første kyrkja vart reist her i Dale etter at kristendom kom til landet for om lag 1000 år sidan. Truleg var den første kyrkja ei stavkyrkje, som det vart bygd mange av i vår landsdel frå 1100-talet og utover. I det historiske dokumentet Bergens Kalvskinn frå ca. 1350 er ”Dalskirkue” nemnd. Det var truleg den andre kyrkja i Fjaler. Denne vart riven i 1593 for å gje plass for ei ny kyrkje; ei tjørebreidd, bordkledd tømmerkyrkje, som vart ståande fram til 1863. Vi har bilete av denne kyrkja. Den kjende landskapsmålaren Anders Askevold har den med på eit oljemåleri frå Dalsbygda i 1853. I 1772 vart alle kyrkjene i prestegjeldet selde på auksjon og kom i privat eige. Men i 1860 ga konsul Jansen kyrkja til Dale kyrkjelyd utan vederlag. Då denne kyrkja vart for lita og dessutan var i dårleg stand, vart den riven i 1863 og den nye kyrkja sto ferdig året etter.

Tilkomst til Dale er via Rv57.

## [endre] Bakgrunnsinformasjon

- http://www.fjaler.kyrkja.no

Henta frå «http://nn.wikipedia.org../../../d/a/l/Dale_kyrkje_i_Fjaler_ab1f.html»

Kategoriar: Fjaler | Kyrkjer i Sogn og Fjordane

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬